Tervetuloa Armon kalliolle! Minä olen Petri Välimäki.
Me olemme paneutumassa Johanneksen evankeliumiin, -
aivan valtavan rikkaaseen Jumalan armon ja rakkauden ilmoitukseen.
Sellaiseen lähdeteokseen, joka voi antaa sydämeemme -
jotain äärettömän arvokasta.
Viime kerralla aloitimme jo 1. luvusta, jossa heti näkyy, -
miten Jumala itse tulee ihmiseksi.
Miten Hän Pojassaan Jeesuksessa tulee niin lähelle ihmistä, -
kuin ikinä vain voi tulla ja miten Jumalan rakkaus kohtaa ihmiset.
On tärkeää huomata, että Jeesus on kristillisen uskon mukaan -
100-prosenttisesti Jumala ja 100-prosenttisesti ihminen.
Ei siis 50/50, vaan 100-prosenttisesti molempia.
Hän todella ymmärtää, mitä on olla ihminen.
Yksi tapa, jolla Jumala itse vahvistaa, -
että näin valtava asia on totta, ovat ne lukuisat tunnusteot, -
joita Jeesuksen elämän kautta tapahtuu -
ja jotka jatkuvasti kohtaavat näitä silminnäkijätodistajia.
2. luvussa näemme, -
miten Jeesuksen rinnalla erityisen lähellä kulkenut Johannes kertoo -
ensimmäisestä tunnusteosta yksityiskohtaisesti.
Se tapahtui Galilean Kaanassa, -
pienessä kylässä lähellä Nasaretia.
Tilanne oli hyvin tavallinen. Jos se ei nyt ollut ihan arjen, -
niin juhlan, hyvin käytännöllinen ongelma.
Kaanassa oli nimittäin häät.
Siellä oli mukana Jeesus ja opetuslapsia, -
ja siellä oli mukana myös Jeesuksen äiti.
Näissä hienoissa ja arvokkaissa juhlissa tapahtui -
jotain aika noloa ja uhkaavaa.
Nimittäin Lähi-idän maissa vieraan- varaisuus oli hyvin tärkeä asia.
Jos tarjottavat loppuisivat kesken hääjuhlien, -
se olisi aika kurja asia.
Yksikään isäntä, emäntä, hääpari -
ei toivoisi tämmöistä omaan juhlaansa.
Nyt näin uhkasi kuitenkin käydä, että viini loppuu.
Maria, Jeesuksen äiti, huomasi, että tällainen vaara on olemassa.
Maria meni sanomaan Jeesukselle, että heillä ei ole viiniä.
Jeesus vaikuttaa ensin hiukan vastustelevaltakin.
Hän sanoo: "Mitä sinä tahdot minusta, vaimo? -
Minun aikani ei ole vielä tullut."
Moni suomalainen ehkä pitää tuota ilmaisua -
vähän tylynä puheena, -
mutta ei suinkaan ole mistään sellaisesta kyse.
Tuolloin se ei ollut ollenkaan tyly tapa -
puhutella vaimoa, äitiä tai naista.
Jeesus ristilläkin käyttää tätä samaa -
sanoessaan Johannekselle: "Katso äitisi."
Ja Marialle: "Vaimo, katso poikasi."
Siinä ei ollut rahtuakaan tylyyttä, vaan se oli täynnä rakkautta.
Siitä ei siis ole kyse tässä, että Jeesus olisi tyly Marialle.
Hän kuitenkin sanoo, että Hänen aikansa ei ole vielä tullut.
Tuo ilmaisu on itse asiassa aika lailla tärkeä -
tämän koko tilanteenkin ymmärtämisen kannalta.
Kun Jeesus ilmaisee tämän tilanteen, -
niin voimme nähdä siinä monta hyvin pitkän tähtäimen näkökulmaa, -
koska se Jeesuksen aika sitten tuli.
Yksi niistä näkökulmista liittyy selkeästi juuri tähän tilanteeseen.
Tämä todellakin oli siis ensimmäinen tunnusteko.
Vielä ei ollut tapahtunut yhtään tunnustekoa, -
mutta tästä se tuli kyllä alkamaan.
Maria oli nimittäin sinnikäs.
Vaikka Jeesus sanoi näin, niin Maria jatkoi asian toimittamista.
Hän sanoi palvelijoille: "Mitä Hän teille sanoo, se tehkää."
Siinä on sana ihan kaikkien aikojen kaikille kristityille -
ja itse asiassa kaikille ihmisille: -
mitä Jeesus teille sanoo, se tehkää.
Aina kun Hän puhuu, on hyvä pysähtyä ja huomata, -
että on jostain todella tärkeästä kysymys.
Tuossa käytännön tilanteessa se tarkoitti sitä, että Jeesus sanoi:
Sitten Hän käski ammentaa ja viedä astiat edeskäyvälle.
Edeskäypä oli henkilö, jonka tehtävänä oli varmistaa, -
että kaikki tarjoiltava on todellakin hyvälaatuista.
Niinpä edeskäypä maistoi viiniä.
Kun hän oli sen tehnyt, hän totesi: -
Yleensä hyvä viini annetaan ensin.
Laatua heikennetään, kun ihmiset ovat juopuneet, -
mutta sinä olet jättänyt parhaan viinin loppuun.
Tämä oli ensimmäinen tunnusteko, josta kerrotaan, -
että näin Hän ilmaisi kirkkautensa, ja opetuslapset uskoivat Häneen.
Tästä tunnusteosta alkoi kokonaan uusi aika.
Tästä alkoi Jeesuksen palvelutyö.
Alkoi tulla suuri määrä Jumalan antamia -
ihmeellisen hienoja, valtavan opettavia tunnustekoja, -
joiden kautta Jumala vahvisti, että kyse on Jumalan valtakunnasta.
Kysymys on Jumalan Pojasta, Messiaasta, Kristuksesta, -
meidän Vapahtajastamme, Jumalan armosta ja Hänen rakkaudestaan.
Nämä tunnusteot olivat siis osa itse sitä sanomaa.
Kun Jeesus puhui jotakin, siinä oli aina mukana tämä voima.
Se voima konkretisoitui ja näkyi.
Kun Jeesus sanoi olevansa maailman valkeus, -
niin sokeat rupesivat näkemään. Hän oli elämän leipä, -
ja iso määrä söi muutamasta leivästä ja kalasista.
Sanoessaan olevansa ylösnousemus ja elämä -
Lasarus nousi kuolleista jne.
Siinä Jumalan valtakunta murtautui Jeesuksen persoonassa -
ainutlaatuisella tavalla tähän maailmaan.
No, nyt tästä kohtaa alkoi tämä Jumalan valtakunnan murtautuminen.
On hyvin puhuttelevaa, miten se tapahtui.
Siis se tapahtui pienen Nasaretin pienessä naapurissa, -
Kaanaan kylässä tavallisten ihmisten käytännön hankaluudessa.
Ajattelepa nyt hetki!
Kaikkivaltias Jumala tulee aivan pikkuiseen paikkaan -
auttamaan perin inhimillisessä pulmassa.
Mm. Luukas kertoi, -
että Jeesus oli vanhemmilleen alamainen.
Se näkyy nyt tuossa tilanteessa.
Inhimilliseltä kannalta tilanne oli se, -
että Jeesuksen äiti pyysi omalta pojaltaan -
apua tähän tilanteeseen.
Jeesus kuunteli äitiä ja otti huomioon äidin toiveen.
Hän otti huomioon näiden ihmisten pulman ja uhkaavan hädän -
ja nolon, vaikean tilanteen.
Vaikka Jeesus oli sanonut, ettei Hänen aikansa ollut vielä tullut, -
niin tunnustekojen alkamisen mielessä nyt se aika tuli.
Nyt se aika tuli ja millä tavalla se tapahtui?
Se tapahtui tilanteessa, jossa Hän totteli äidin toivomusta.
Yleensäkin Jumalan valtakunnassa näkyy tämmöinen järjestys, -
että joka on vähimmässä uskollinen, sille sitä enemmän annetaan.
Kun otamme Jumalan antamat ihan arkisetkin tilanteet todesta, -
kun palvelemme, välitämme, etsimme Jumalan Sanan mukaista tapaa toimia
niin Jumalan siunaus tulee keskelle sitä.
Vaikka se ei vielä olisi kovin suurikaan asia, -
niin juuri siihen pienessä asiassa uskollisuuteen -
tulee erityinen Jumalan siunaus. Tämä periaate näyttää toimivan -
Raamatussa aika laajasti. On hyvin hämmästyttävää, -
että kun Jeesus oli tosi Jumala ja tosi ihminen, -
niin Hänenkin kohdallaan näyttäisi käyvän jotain sen suuntaista.
Tietenkin on myös selvää, -
että konkreettisen inhimillisen tapahtuman lisäksi tapahtuu muuta.
Kun Jeesus muutti veden viiniksi, -
niin siinä on myös aivan valtava sanoma sisällä.
Hän on tullut antamaan Uuden liiton.
Hän on tullut antamaan jotain, mitä ihmisten toimenpiteet, -
heidän hurskautensa, uskonnollisuus ei voi mitenkään aikaansaada.
Tarvitaan todella Jumalan antama uusi voima.
Jumala tekee eläväksi.
Jo Jeremian kirjassa Jumala oli sanonut antavansa Uuden liiton.
Siihen liittyi se, että Jumala ei enää odota, -
että ihmiset täyttäisivät Hänen odotuksensa, -
vaan "minä annan Henkeni heidän sisimpäänsä".
Annan heille uuden sydämen ja uuden hengen, -
niin että he tekevät tahtoni. Olen heidän Jumalansa -
ja he ovat minun kansani enkä enää muista heidän rikkomuksiaan.
Toisin sanoen, kaikki synnit on siis annettu anteeksi, -
koska Jeesus tuli ristille ne sovittamaan.
Uudessa liitossa me elämme Pyhän Hengen voimassa.
Uudessa liitossa tulee aivan uusi elävyys, -
sellainen, mitä ihmisten omat puhdistusyritykset eivät voi tuottaa.
Sen antaa Jumala. Jumala tekee eläväksi.
Tähän sisältyy myös aivan valtavan tärkeä, -
käytännön elämäämme liittyvä sielunhoidollinen kysymys.
Koko Johanneksen evankeliuminkin sanomassa -
kohta kohdalta tulemme näkemään, -
miten Jeesus kohtaa yksittäisiä ihmisiä käytännön tilanteissa.
Hän ei katso henkilöön, vaan menee hyvin pienten, vajavaisten luo -
ja alkaa auttaa heitä tässä Kaanaan käytännön asiassakin.
Raamatun opetus todella on, -
että Uudessa liitossa meillä on pääsy Jumalan kasvojen eteen.
Meillä on jopa lupa rukoilla Jeesuksen nimessä ja Jumala kuulee.
Kun syntimme on sovitettu, mikään ei estä meitä pääsemästä.
Meille sanotaan täällä: -
Niiden asioiden, jotka sinä tuot Jumalan eteen, -
ei tarvitse olla aina kauhean suuria asioita.
Kauhean erityishurskaita tai sellaisia, -
että ne vasta tietynlaisina kelpaisivat Jumalalle.
Näemme tässä esimerkin, että Jeesus tulee -
hyvin tavalliseen, konkreettiseen, käytännölliseen asiaan ja auttaa.
Näemme tämän myöhemmin Johan- neksen evankeliumin eri kohdissa.
Samoin sinä saat kantaa Jumalan eteen -
ne kaikki sinun elämäsi todelliset asiat.
Meidän Jumalamme ymmärtää ihmistä.
Hän välittää elämäsi todellisista kysymyksistä.
Niiden ei tarvitse olla suuria. Ne saavat olla sitäkin, -
mutta ne saavat olla myös pieniä, sinun elämässäsi tärkeitä asioita.
Saat Jeesuksen nimessä rukoilla Jumalaa ja tietää, -
että rakastava Jumala näkee sinut, välittää tilastasi, haluaa auttaa.
Rukoillaan sitä nytkin.
Jos et vielä tunne Jeesusta, voit rukoilla, -
että Jeesus tulee sydämeesi ja armahtaa ja pelastaa sinut.
Rukoillaan Jumalan apua ja siunausta sinun käytännön tilanteeseesi.
Kerro se Hänelle. Rukoillaan yhdessä.
Kiitos, rakas taivaallinen Isä, että saamme tämän lähimmäisen, -
joka nyt rukoilee Sinua kanssani, tuoda Sinun kasvojesi eteen.
Kiitos, Jeesus, että todella välität elämästämme -
ja tämän lähimmäisen tilanteesta. Jeesus, me pyydämme Sinua: -
tule Sinua nyt kutsuvan sydämeen.
Tule hänen Herrakseen ja Vapahtajakseen ja armahda hänet.
Herra, anna lähimmäiselle, joka nyt kertoo Sinulle kipeän asiansa, -
apusi siihen elävän Jumalan, Jeesuksen Kristuksen nimessä.
Armahda, siunaa, paranna. Johdata niin, -
että Jumalan hyvä tahto tulee vahvistumaan hänen elämässään -
ja myös juuri tuossa asiassa. Kiitos, elävä Jumala, -
että saamme jättää tämän pyynnön Jumalalle kiitoksen kanssa.
Herramme Jeesuksen Kristuksen armo, Jumalan rakkaus -
ja Pyhän Hengen osallisuus olkoon sinun kanssasi -
nyt, aina joka tilanteessa, jopa iankaikkisesti. Aamen.
Meillä on suuri lahja, että saamme ammentaa täältä Jumalan Sanasta -
ja armoa armon päälle.
Sinä voit olla tukena tässä -
laittamalla tukesi ruudulla näkyvälle tilille viitteen kera.
Myös soittamalla numeroon 0600 10077 -
voit olla tukemassa tätä valtavan hienoa asiaa.
Kiitos tuestasi!
Tekstitys: Tuula-Riitta Virrankare